**Dodatok č. 12**

**k nájomnej zmluve o nájme poľnohospodárskych pozemkov a lesných pozemkov**

uzatvorenej podľa § 633 a nasl. Obč. zákonníka a zákona č. 504/2003 Z. z. o nájme poľnohospodárskych a lesných pozemkov v znení neskorších predpisov zo dňa 16.1.2004

**Článok 1**

**ZMLUVNÉ STRANY**

1. Prenajímateľ: **Mesto Sabinov**

Zastúpený: Ing. Petrom Molčanom, primátorom mesta

Sídlo: Námestie slobody 57, 083 01 Sabinov

IČO: 327 735

Bankové spojenie: VÚB, a.s., pobočka Sabinov, č.ú. 1629572/0200

IBAN: SK04 0200 0000 0000 0162 9572

1. Nájomca: **Mestské lesy Sabinov, s.r.o.**

Zastúpený**:** Ing. Petrom Sasarákom, konateľom spoločnosti

Sídlo: Námestie slobody 57, Sabinov

IČO: 36 490 369

Bankové spojenie: VÚB, a.s., pobočka Sabinov

IBAN: SK82 0200 0000 0017 9091 6455

**Článok 2**

**PREDMET DODATKU**

Dodatok č. 12 mení pôvodnú zmluvu v týchto častiach:

1. V článku 5 sa mení odsek 1, ktorý znie:

Zmluvné strany sa dohodli, že počnúc rokom 2016 sa upravuje výška ročného nájomného v celkovej výške 37 500 €, slovom tridsaťsedemtísícpäťsto eur.

1. V článku 5 sa mení odsek 2, ktorý znie:

Nájomca uhradí dohodnuté nájomné v troch splátkach ročne a to:

1. do 30.6. príslušného roka vo výške 11 250 €
2. do 30.9. príslušného roka vo výške 13 125 €
3. do 31.12. príslušného roka vo výške 13 125 €
4. Článok 9 ods. 6 sa mení a znie:

Nájomca sa zaväzuje, že v prípade oprávneného verejného záujmu poskytne tretiemu subjektu, ktorý o to požiada prenajímateľa, na základe uznesenia Mestského zastupiteľstva v Sabinove, dohodnuté množstvo drevnej hmoty určené v uznesení. Horná hranica množstva drevnej hmoty pre tieto subjekty je 30 m3 na kalendárny rok. V prípade, že sa poskytnuté množstvo drevnej hmoty v príslušnom kalendárnom roku nevyčerpá, tento nárok na drevnú hmotu zaniká a nie je možné ho kumulovať s nárokmi pre nasledujúce kalendárne roky.

1. V článku 9 sa vkladá nový ods. 7, ktorý znie:

Nájomca sa zaväzuje, že prenajímateľovi poskytne pre jeho potreby, na základe písomnej výzvy adresovanej nájomcovi, dohodnuté množstvo drevnej hmoty.

Nájomca má povinnosť členov valného zhromaždenia a dozornej rady informovať o množstve dodanej drevnej hmoty na najbližšom valnom zhromaždení.

**Článok 3**

**ZÁVEREČNÉ USTANOVENIA**

1. Ostatné dojednania pôvodnej zmluvy sa nemenia a ostávajú v platnosti, vrátane všetkých doterajších dodatkov.
2. Dodatok č. 12 nadobúda platnosť dňom jeho podpísania obidvomi zmluvnými stranami a účinnosť nasledujúcim dňom po zverejnení na webovej stránke prenajímateľa resp. nájomcu.
3. Dodatok č. 12 sa vyhotovuje v 4 originálnych vyhotoveniach, z ktorých po dve sú určené pre každého účastníka zmluvy.
4. Účastníci si Dodatok č. 12 prečítali, s jeho obsahom bez výhrad súhlasia a prehlasujú, že Dodatku č. 12 rozumejú, vyjadruje ich vôľu a preto ho na znak súhlasu vlastnoručne podpisujú.

V Sabinove dňa ........ V Sabinove dňa ..................

.......................... ...............................

prenajímateľ nájomca

Ing. Peter Molčan Ing. Peter Sasarák

primátor mesta konateľ spoločnosti